text: John Snedker udfordrer Søtrup - igen
  22 januar 2012 kl. 07.38
  John Snedker er spidskandidat for Socialdemokraterne i Esbjerg Kommune.
  Repræsentantskabet for Socialdemokraternes Fællesledelse i Esbjerg Kommune vedtog lørdag  enstemmigt at genopstille John Snedker som spidskandidat til Kommunalvalg 2013.
  Fællesledelsesformand Poul-Erik Hansen var glad for beslutningen:
  ? Vi synes John Snedker har været en fremragende leder af byrådsgruppen i denne valgperiode, og som parti vil arbejde hårdt for sikre et godt valg til den socialdemokratiske liste og vores borgmesterkandidat.
  Det var en glad, men også ydmyg John Snedker, der efter kåringen takkede for den tillid, repræsentantskabet og medlemmerne viser ham:
  ? Det er helt klart en tillid, der forpligter, og det er et ansvar jeg er klar til at påtage mig. Vi skal nu i fællesskab i gang med et hårdt, men også spændende arbejde for at sikre den tiltrængte fornyelse af den politiske ledelse i Esbjerg Kommune, siger john Snedker.
  